**Grozījumu Ministru kabineta 2015. gada 4.augusta noteikumos Nr. 454 "Noteikumi par publiskas personas sabiedrības ar ierobežotu atbildību tipveida statūtiem"   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta **“Grozījumi Ministru kabineta 2015.gada 4.augusta noteikumos Nr.454 “Noteikumi par publiskas personas sabiedrības ar ierobežotu atbildību tipveida statūtiem” (turpmāk – Noteikumu projekts) mērķis ir** nodrošināt noteikumu atbilstību **Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) izmaiņām 59.panta otrajā daļā** par daļu nominālvērtību, kā arī ietvert statūtos jaunā 59.1 panta noteikumus attiecībā uz dažādām daļu kategorijām. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārresoru koordinācijas centra iniciatīva, lai nodrošinātu Noteikumu atbilstību Publiskas personas kapitāla daļu un kapitālsabiedrību pārvaldības likuma (turpmāk – Kapitālsabiedrību pārvaldības likums) 2021.gada 6.maija grozījumiem 59.pantā un jaunā 59.1 panta noteikumiem, kas stājas spēkā 2021.gada 8.maijā (turpmāk tekstā – Grozījumi).  AtbilstošiKapitālsabiedrību pārvaldības likuma 46.panta otrajai daļai, tipveida statūtus apstiprina Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2021.gada 6.maijā pieņēma grozījumus Kapitālsabiedrību pārvaldības likuma XIII sadaļas 59.pantā attiecībā uz kapitāla daļu nominālvērtību un ietvēra sadaļā jaunu 59.1 pantu attiecībā uz dažādām daļu kategorijām, nosakot, ka grozījumi stājas spēkā 2021.gada 8.maijā, līdz ar ko šobrīd esošā Noteikumos ietvertā tipveida statūtu redakcija neatbilst Kapitālsabiedrību pārvaldības likuma spēkā esošajai redakcijai.  Ievērojot norādīto, nepieciešams veikt atbilstošus grozījumus **Ministru kabineta 2015.gada 4.augusta noteikumos Nr.454 “Noteikumi par publiskas personas sabiedrības ar ierobežotu atbildību tipveida statūtiem”. Kapitālsabiedrību pārvaldības likuma 59.panta otrā daļa nosaka, ka publiskas personas sabiedrības ar ierobežotu atbildību** daļas nominālvērtība nedrīkst būt mazāka par vienu centu. Savukārt Kapitālsabiedrību pārvaldības likuma XIII sadaļā ietvertais jaunais 59.1 pants paredz iespēju kapitālsabiedrībām izlaist dažādu kategoriju daļas.  Šobrīd spēkā esošo Noteikumu 1. un 2.pielikumā pievienotās tipveida statūtu redakcijas nosaka, ka publiskas personas sabiedrības ar ierobežotu atbildību pamatkapitāla daļas vērtība ir viens euro, un neparedz citu kategoriju daļu izlaišanu.  Grozījumi Kapitālsabiedrību pārvaldības likuma XIII sadaļā Pamatkapitāls un kapitāla daļas tika izdarīti, lai salāgotu Kapitālsabiedrību pārvaldības likuma regulējumu ar Komerclikuma spēkā esošo redakciju, kā arī lai nodrošinātu publisku personu kapitālsabiedrībām iespēju izpildīt Eiropas Komisijas paziņojuma (turpmāk – EK) “*Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā*” (turpmāk tekstā – Pagaidu regulējums) 60.punkta prasības.  Kapitālsabiedrību pārvaldības likuma 46.pants nosaka, ka publiskas personas kapitālsabiedrība darbojas, pamatojoties uz statūtiem, kurus izstrādā saskaņā ar publiskas personas kapitālsabiedrības tipveida statūtiem (turpmāk — tipveida statūti). Tipveida statūtus apstiprina Ministru kabinets. Tipveida statūtu nosacījumi drīkst atšķirties no Kapitālsabiedrību pārvaldības likuma un [Komerclikuma](https://likumi.lv/ta/id/5490-komerclikums) noteikumiem tikai tad, ja šie likumi šādu atšķirību tieši atļauj. Publiskas personas kapitālsabiedrības statūtu nosacījumi drīkst atšķirties no tipveida statūtu noteikumiem tikai tad, ja tipveida statūti šādu atšķirību tieši atļauj.  Ievērojot minēto, līdz ar g**rozījumu izdarīšanu Kapitālsabiedrību pārvaldības likuma 59.panta otrajā daļā** par kapitāla daļu nominālvērtību, un 59.1.panta iekļaušanu attiecībā uz tiesībām izlaist dažādas kategorijas daļas, ir nepieciešams veikt atbilstošus grozījumus **Ministru kabineta 2015.gada 4.augusta noteikumos Nr.454 “Noteikumi par publiskas personas sabiedrības ar ierobežotu atbildību tipveida statūtiem”.** |
| 3. | Projekta izstrādē iesaistītās institūcijas un publiskas personas kapitālsabiedrības | Pārresoru koordinācijas centrs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas sabiedrības ar ierobežotu atbildību |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar |
| 3. | Administratīvo izmaksu monetārs novērtējums | Nav novērtējams, jo pienākumus sabiedrības grupām neuzliek. |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Publisko personu kapitālsabiedrību kapitāla daļu turētāji, publiskas personas sabiedrības ar ierobežotu atbildību, Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Ministru prezidents A. K. Kariņš

Iesniedzējs:

Pārresoru koordinācijas centra vadītājs P.Vilks

Grīnberga I., 29415116

Ilze.Grinberga@pkc.mk.gov.lv